Дунейпсо чемпионатым зыхуагъэхьэзыр
Шэджэм районым олимп резервхэмкIэ и сабий-ныбжьыщIэ спорт школым и гъэсэнхэу Мэзыхьэ Астемыррэ Бакъ Алимрэ бэнэкIэ хуитымкIэ дунейпсо чемпионатым зыхуагъэхьэзырын щIадзащ Урысейм и командэ къыхэхам хэту.
— Мы гъэм и фокIадэм абыхэм республикэмрэ къэралымрэ я щIыхьыр Венгрием и къалащхьэ Будапешт щахъумэну къапэщытщ, — жеIэ спортсменхэм я тренер, КъБР-м физическэ щэнхабзэмкIэ щIыхь зиIэ и лэжьакIуэ Къуэныкъуей Замир.
БэнакIуэхэр зыгъасэр арэзыщ и нэIэм щIэтхэм я Iуэхур зэрекIуэкIымкIэ, спортсменхэм зэхьэзэхуэхэм ехъулIэныгъэфI къызэрыщагъэлъэгъуэфынур и фIэщ мэхъу.
КIарэ Элинэ.
